CELEX: 62019TN0562
Language: fi
Date: 2019-08-14 00:00:00
Title: asia T-562/19: Kanne 14.8.2019 – Klein v. komissio

7.10.2019   
            
            
               FI
            
            
               Euroopan unionin virallinen lehti
            
            
               C 337/18
            
         
      Kanne 14.8.2019 – Klein v. komissio
      (asia T-562/19)
      (2019/C 337/18)
      Oikeudenkäyntikieli: saksa
      
         Asianosaiset
      
      
         Kantaja: Christoph Klein (Großgmain, Itävalta) (edustaja: asianajaja H.- J. Ahlt)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Euroopan komissio on rikkonut perussopimuksia, koska se ei ole ryhtynyt toimenpiteisiin ja koska se ei ole tehnyt päätöstä direktiivin 93/42/ETY (1) 8 artiklan 2 kohdan mukaisesti Saksan 7.1.1998 vireille panemassa suojalausekemenettelyssä, joka koskee CE-merkittyä lääkinnällistä laitetta ”Inhaler Broncho-Air”,
               
            
                  —
               
               
                  velvoittaa vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi seitsemään kanneperusteeseen.
      
                  1)
               
               
                  Ensimmäinen kanneperuste: Euroopan komissio rikkoo direktiivin 93/42/ETY 8 artiklan 2 kohtaa, koska se ei ole CE-merkittyä lääkinnällistä laitetta ”Inhaler Broncho-Air” koskevan suojalausekemenettelyn 7.1.1998 tapahtuneen vireillepanon jälkeen tehnyt mitään päätöstä, eikä sillä ole tältä osin ollut lainkaan harkintavaltaa.
               
            
                  2)
               
               
                  Toinen kanneperuste: Koska Euroopan komissio on laiminlyönyt tehdä päätöksen (toimimattomuus), se on rikkonut SEUT 34 artiklaa ja loukannut oikeutta tavaroiden vapaaseen liikkuvuuteen lääkinnällisen laitteen ”Inhaler Broncho-Air” osalta.
               
            
                  3)
               
               
                  Kolmas kanneperuste: Koska Euroopan komissio on laiminlyönyt tehdä päätöksen, se on loukannut Euroopan unionin perusoikeuskirjan (jäljempänä perusoikeuskirja) 47 artiklaa, koska kantajalta on evätty mahdollisuus saattaa päätös tutkittavaksi laillisessa tuomioistuimessa ja käyttää siellä puolustautumisoikeuksiaan.
               
            
                  4)
               
               
                  Neljäs kanneperuste: Euroopan komissio on rikkonut perusoikeuskirjan 41 artiklaa, koska tähän mennessä ei ole kuultu niitä, joita kansallinen kieltopäätös koskee, eikä mitään päätöstä ole tehty kohtuullisessa ajassa huolimatta direktiivin 93/42/ETY 8 artiklan 2 kohtaan sisältyvistä unionin oikeuden säännöksistä.
               
            
                  5)
               
               
                  Viides kanneperuste: Koska Euroopan komissio on laiminlyönyt tehdä päätöksen, se on loukannut kantajan perusoikeuskirjan 17 artiklassa taattua omaisuudensuojaa, koska kantaja ei voi tämän laiminlyönnin vuoksi saattaa tuotettaan ”Inhaler Broncho-Air” tavaroiden vapaan liikkuvuuden piiriin.
               
            
                  6)
               
               
                  Kuudes kanneperuste: Euroopan komission toimimattomuus merkitsee lisäksi perusoikeuskirjan 20 artiklan, yhdenvertaisuutta lain edessä koskevan periaatteen loukkausta, koska komissio on tehnyt päätöksiä vastaavissa tapauksissa. Tämä merkitsee samalla perusoikeuskirjan 21 artiklassa tarkoitetun syrjintäkiellon loukkaamista.
               
            
                  7)
               
               
                  Seitsemäs kanneperuste: Koska Euroopan komissio on laiminlyönyt tehdä päätöksen, kantajalta on evätty yli 20 ajan oikeus harjoittaa vapaasti valitsemaansa ammattia ”Inhaler Broncho-Airin” keksijänä, joten Euroopan komissio on loukannut perusoikeuskirjan 15 artiklaa.
               
            
         (1)  Lääkinnällisistä laitteista 14.6.1993 annettu neuvoston direktiivi 93/42/ETY (EYVL 1993, L 169, s. 1).